wickkiey/tamil-wikipedia-chunked huggingface dataset:
# தி. ஜே. எஸ். ஜார்ஜ்

## தொழில் மற்றும் எழுத்து நடை

தி. ஜே.எஸ். ஜார்ஜ் ஒரு தொழில்முறை எழுத்தாளராவார். மேலும்,தீவிர அரசியல் கட்டுரையாளர் மற்றும் சுயசரிதை எழுத்தாளர் என சர்வதேச அளவில் தனித்துவத்தை அடைந்துள்ளார். இவர் பள்ளிப் படிப்பை முடித்த பிறகு இந்தியாவிலுள்ள, சென்னை கிரிஸ்துவக் கல்லூரியில் ஆங்கில இலக்கியத்தில் பட்டம் பெற்றார். பின்னர், 1950ம் ஆண்டில், *ஃப்ரீ பிரஸ் ஜர்னல்* நிறுவனம் அமைந்துள்ள மும்பையில் தனது தொழில் வாழ்க்கையை தொடங்கினார். மேலும், இவர் சர்வதேச பத்திரிகை நிறுவனமான, *தி சர்ச்லைட்* மற்றும் *தூர கிழக்கு பொருளாதார விமர்சனம்* மூலம் *ஆசியாவீக்கின்* (ஹாங்காங்) நிறுவன ஆசிரியராக ஆனார்.  
தற்போது இவர் *தி நியூ இந்தியன் எக்ஸ்பிரசின்* ஆசிரியர் மற்றும் ஆலோசகராக உள்ளார். ஒரு மூத்த பத்திரிகையாளரும், இந்தியாவின் சிறந்த கட்டுரையாளர்களில் ஒருவருமான இவர், இந்தியன் எக்ஸ்பிரசில் தனது பத்திகள் மூலம் சமூக அநீதி, ஊழல் மற்றும் அரசியல் அராஜகங்களுக்கு எதிரான தனது போராட்டத்தைத் தொடர்கிறார்.  
ஒரு ஆசிரியர், கட்டுரையாளர், எழுத்தாளர் மற்றும் நித்திய சொற்களஞ்சியம் என்பதைத் தவிர, இவர் நீண்டகாலமாக சீனக் கண்காணிப்பாளராகவும் இருந்து வருகிறார். 10 வருட இடைவெளிக்குப் பிறகு, 2008 ஆம் ஆண்டில் ஒலிம்பிக் தயாரிப்புகளைக் காண மீண்டும் சீனாவுக்குச் சென்று நவீன சீனாவைப் பற்றி தொடர் கட்டுரைகளை எழுதினார்.
# தி. ஜே. எஸ். ஜார்ஜ்

## எழுதிய புத்தகங்கள்

இந்திய அரசியல்வாதி மற்றும் சுதந்திரப் போராளியுமான கிருஷ்ண மேனன் பற்றிய சுயசரிதை இவரால் எழுதப் பட்டது. இந்தப் புத்தகம் மேனனின் ஆளுமை குறித்து ஒரு குறிப்பிடத்தக்க நுண்ணறிவை வழங்குகிறது. இப்புத்தகத்தில், இவர் ஒரு சிலரை உற்சாகப்படுத்திகிறார், பலரை கோபப்படுத்தினார் மற்றும் பலரையும் சங்கடப்படுத்தியிருந்தார். லீ குவான் யூவின் சிங்கப்பூர் என்பது ஒரு சர்ச்சைக்குரிய தலைவரின் கொள்கைகள் மற்றும் முன்னறிவிப்புகள் பற்றிய ஊடுருவக்கூடிய பகுப்பாய்வு ஆகும்.  
*தி லைஃப் அண்ட் டைம்ஸ் ஆஃப் நர்கிசு*, என்பது இந்தி திரைப்படத் துறையைத் தாண்டி ஒரு கலைஞரைப் பற்றிய ஒரு நேர்த்தியான மற்றும் தகவலறிந்த புத்தகம்மான இது தொழில்நுட்பம் அல்லது வணிகவாதத்தால் அறியப்படாத கலை திறமைகளின் பொற்காலத்திற்கு ஒரு சான்றாக உள்ளது. விசாரணை அகராதி: ஆலோசனைகள், சிக்கல்கள், கண்டுபிடிப்புகள் என்ற இந்த நூல் இந்தியா மற்றும் கிழக்கு ஆசிய சொற்களை உள்ளடக்கி எழுதப்பட்டது அவை பற்றி மேற்கத்திய அகராதிகளில் தெளிவாக இல்லை.  
மேற்கோள்களின் விசாரணை அகராதி என்பது பண்டைய மற்றும் நவீன இந்திய சிந்தனையை பிரதிபலிக்கிறது. *பத்திரிகையில் பாடங்கள் போதன் ஜோசப்பின் கதை* என்ற புத்தகம் புகழ்பெற்ற ஆசிரியரும் சுதந்திர போராட்ட வீரர் ஒருவரின் வண்ணமயமான வாழ்க்கையை சித்தரிக்கிறது. *மோசடிகளின் முதல் அடைக்கலம்: நவீன இந்தியாவில் அரசியல்* என்பது தி. ஜே. எஸ் ஜார்ஜின் வாராந்திர கட்டுரையான "பாயிண்ட் ஆஃப் வியூ" என்ற கட்டுரைகளின் தொகுப்பாகும். இது தி நியூ இந்தியன் எக்ஸ்பிரசின் 10 ஆண்டுகளாக வழக்கமான அம்சமாக இருந்தது. *மைண்டானோவில் கிளர்ச்சி: பிலிப்பைன்ஸ் அரசியலில் இஸ்லாம் எழுச்சி* பற்றிய புத்தகமாகும்.  
இதைத்தவிர *பீகாரில் கிளர்ச்சி: ஆகஸ்ட் 1965 எழுச்சியின் ஆய்வு*, *தருணங்கள்* என்பது "சைட்லைட்ஸ்" போன்றவைகள் கட்டுரைகளின் தொகுப்பாகும். *இந்தியாவில் உள்ள மாகாண பத்திரிகை* என்பது இந்திய மொழி செய்தித்தாள்களின் வளர்ச்சியின் பல அம்சங்களைப் பற்றி விவாதிக்கிறது.  
*எடிட்டிங்: பத்திரிகையாளர்களுக்கான ஒரு கையேடு* இதை புது தில்லியிலுள்ள இந்தியன் இன்ஸ்டிடியூட் ஆப் மாஸ் கம்யூனிகேஷன்ஸ் என்ற வெளியீட்டு நிறுவனம் வெளியிட்டது. இது மின்னணு போட்டியின் அச்சுறுத்தலை முன்னறிவித்து அச்சு ஊடக ஆசிரியரின் புதிய பங்கை மறுவரையறை செய்கிறது. *இந்தியா 1000 முதல் 2000 வரை: 1000 ஆண்டுகளின் கதை* இது ஒரு மில்லினியம் பற்றிய குறிப்பு. ''50 வயதில் இந்தியா: உண்மைகள், புள்ளிவிவரங்கள் மற்றும் பகுப்பாய்வு என்பது 1997இல் சென்னை: எக்ஸ்பிரஸ் பப்ளிகேஷன்ஸ் வெளியிட்டது.  
*செல்வி எ லைஃப் இன் மியூசிக்*, இதில் இந்தியாவின் மிகவும் மதிப்பிற்குரிய இசைக்கலைஞர்களில் ஒருவரான எம்.எஸ். சுப்புலட்சுமி என்பவரின் கதையைச் சொல்கிறார். *ஜெயா: ஒரு நம்பமுடியாத கதை* என்பது முன்னாள் தமிழக முதல்வர் ஜெயலலிதாவின் வாழ்க்கை மற்றும் நிகழ்வுகளை சுவாரஸ்யமான தலைப்புகள் மற்றும் சிறுகுறிப்புகளுடன் கூடிய புகைப்படங்களின் தொகுப்பாகும்.
# தி. ஜே. எஸ். ஜார்ஜ்

## விருதுகள்

இவரது இலக்கியப் பணிக்காக தேசிய விருதுகள் பல விருதுகள் வழங்கப்பட்டுள்ளது. அதில் குறிப்பிடத்தக்கவையாக 2001இல் பாட்ரிகா அகாடமி விருது 2005இல் முகமது கோயா பத்திரிகை விருது, 2007இல் இராஜ்யோத்சவ விருது, 2008இல் பசீர் புரஸ்காரம் விருது, <big>மற்றும் 2017இல் கேசரி ஊடக விருது</big> <big>போன்றவை அடங்கும்</big>
# இலட்சுமி நந்தன் போரா

**இலட்சுமி நந்தன் போரா** (ஆங்கிலம்: Lakshmi Nandan Bora ) இவர் ஒரு இந்திய நாவலாசிரியரும் மற்றும் அசாமிய மொழியில் சிறுகதை எழுத்தாளருமாவார். இவர் எழுதிய 60க்கும் மேற்பட்ட புத்தகங்களால் பெயர் பெற்றவர். விருது பெற்ற புதினங்களான *பட்டல் பைரவி* மற்றும் *காயகல்பா உட்பட*. சாகித்திய அகாதமி விருதும், சரஸ்வதி சம்மான் விருதும் பெற்ற்றுள்ளார். போராவை இந்திய அரசு 2015 இல் பத்மசிறீ விருது வழங்கி கௌரவித்தது.
# இலட்சுமி நந்தன் போரா

## சுயசரிதை

இலட்சுமி நந்தன் போரா, 1932 ஜூன் 15 அன்று குடிஜா கிராமத்தின் ஹதிச்சுங் என்ற இடத்தில் பிறந்தார். இது வடகிழக்கு இந்திய மாநிலமான அசாமில் உள்ள நகாமோ மாவட்டத்தில் உள்ள ஒரு சிறிய குக்கிராமம் ஆகும். புலேசுவர் போரா மற்றும் புலேசுவரி ஆகியோருக்கு அவர்களின் ஐந்து குழந்தைகளில் இளையவராக பிறந்தார். என்பது இந்த நேரத்தில் எழுதப்பட்டு 1980இல் வெளியிடப்பட்டது. இவரது அரசியல் சாய்வை ஒரு குறிப்பிட்ட அளவிற்கு பிரதிபலிக்கிறது. இவர் *இரங்க்பூர்* என்ற ஒரு வார இதழை நிறுவினார். 1996 ஆம் ஆண்டு வரை அதன் ஆசிரியராக இருந்த இவர் பின்னர் பத்திரிக்கையின் உரிமையாளருடனான எற்பட்ட கருத்தியல் வேறுபாடுகள் காரணமாக அப்பதவியை விட்டு விலகினார்.  
அவர் அசாம் சாகித்ய சபையின் தலைவராகவும் (1996-97)
# இலட்சுமி நந்தன் போரா

## விருதுகள் மற்றும் அங்கீகாரங்கள்

போரா தனது புதினமான *பட்டல் பைரவி* 1988 ஆம் ஆண்டில் சாகித்ய அகாடமி விருதையும், 2004 இல் அசாம் பள்ளத்தாக்கு இலக்கிய விருதையும் பெற்றுள்ளார். இவரது புதினமான, *காயகல்பா* இவருக்கு கேகே பிர்லா அறக்கட்டளை மூலம் நிறுவப்பட்ட சரஸ்வதி சம்மான் விருதை 2008 ல் பெற்றுத் தந்தது. 2012 இல், அசாம் வெளியீட்டு வாரியம் இவருக்கு வாழ்நாள் சாதனையாளர் விருது அளித்து கௌரவித்தது. 2015 ஆம் ஆண்டில் இந்திய அரசு இவருக்கு பத்மஸ்ரீ விருது வழங்கி கௌரவித்தது.
# சந்திரசேகர் ஆசாத் இராவணன்

**சந்திரசேகர் ஆசாத் இராவன்** (பிறப்பு: டிசம்பர் 3, 1986) ஓர் இந்திய சமூக மற்றும் அம்பேத்கரிய ஆர்வலர் மற்றும் வழக்கறிஞர். அவர் பீம் ராணுவத்தின் இணை நிறுவனர் மற்றும் தலைவர் ஆவார். அவர் "இராவணன்" என்றும் அழைக்கப்படுகிறார். இருப்பினும், அவர் தனது பெயரிலிருந்து இராவணன் பட்டத்தை நீக்கியுள்ளார்.  
ஆசாத் மேற்கு உத்தரப்பிரதேசத்தின் சஹரன்பூரின் கட்ககுலி கிராமத்தைச் சேர்ந்தவர். இவரது தந்தை கோவர்தன் தாஸ் அரசுப் பள்ளியின் முதல்வராகயிருந்து ஓய்வு பெற்றார். *கட்ககுலி* பெரும் சாமர்கள் உங்களை வரவேற்கிறார்கள் என்ற தலைப்பில் ஒரு மன்றம் நிறுவப்பட்ட பின்னர் அவர் ஒரு தலித் தலைவராக முக்கியத்துவம் பெற்றார்.  
ஆசாத், சதீஷ்குமார் மற்றும் வினய் இரத்தன் சிங் ஆகியோர் 2014 ஆம் ஆண்டில் பீம் படை நிறுவினார்கள். இது இந்தியாவில் கல்வி மூலம் தலித்துகளின் விடுதலைக்காக மற்றும் மேற்கு உத்தரப்பிரதேசத்தில் தலித்துகளுக்கு இலவச பள்ளிகளை நடத்துகிறது. கைது செய்யப்பட்டவர்கள் அரசியல் ரீதியாக உந்துதல் பெற்றவர்கள் என்று குறிப்பிட்டு அலகாபாத் உயர்நீதிமன்றத்தால் ஜாமீன் வழங்கப்பட்டதை அடுத்து, உத்தரபிரதேச அரசு தேசிய பாதுகாப்பு சட்டத்தின் கீழ் ஆசாத் கைது செய்யப்பட்டார், தொடர்ந்து மாநில அரசால் சிறையில் அடைக்கப்பட்டார். ஜாமா பள்ளி, தில்லியில் இந்தியக் குடியுரிமை (திருத்தச்) சட்டம் 2019 எதிரான போராட்டத்தின் போது, ஒரு நேர்கானலில் அவர் கூறியது, 'நான் முஸ்லிம்களுக்காகப் பேசினால் அவர்கள் என்னைத் தலைகீழாகத் தொங்கவிடுவார்கள் என்று காவல்துறை சொன்னது.'
# கென்ய உச்ச நீதிமன்றம்

**கென்ய உச்ச நீதிமன்றம்** கென்ய நாட்டின் தலைநகர் நைரோபி யில் உள்ளது. கென்ய நீதி அதிகாரம் சுதந்திரமானதாக செயல்படுகிறது.
# கென்ய உச்ச நீதிமன்றம்

## நீதிமன்றத்தின் அரசியலமைப்பு

இந்த நீதிமன்றம் கென்ய அரசியலமைப்பு சட்டத்தின் படி கட்டமைக்கப்பட்டது.
# கென்ய உச்ச நீதிமன்றம்

## நீதிபதிகள்

உச்சநீதிமன்றம் ஏழு நீதிபதிகளால் ஆனது. தலைமை நீதிபதி நீதிமன்றத்தின் தலைவர் ஆவார். துணை தலைமை நீதிபதி, ஐந்து நீதிபதிகள் அங்கம் வகிக்கின்றனர். . ஐந்து நீதிபதிகள் அடங்கியிருக்கும் போது அதன் நடவடிக்கைகளின் நோக்கங்களுக்காக உச்ச நீதிமன்றம் முறையாக அமைக்கப்படுகிறது.  
70 வயதை அடைவதற்கு முன்னர் ஒரு தலைமை நீதிபதி கட்டாயமாக பத்து ஆண்டுகள் தலைமை நீதிபதியாக பணியாற்றினால், ஓய்வுபெற்ற தலைமை நீதிபதி தொடர்ந்து ஒரு நீதிபதியாக பணியாற்றுவதைத் தேர்வுசெய்யலாம், இது நீதிமன்றத்தின் உறுப்பினர்களை ஏழுக்கு மேல் உயர்த்தக்கூடும்.
# எம். கே. கே. நாயர்

**எம். கே. கே. நாயர்** (ஆங்கிலம்: M. K. K. Nair) என்று பொதுவாக அடையாளம் காணப்பட்ட மேப்பள்ளி கேசவப் பிள்ளை கிருட்டிணன்குட்டி நாயர் (1920 - 1987) என்பவர் ஒரு இந்திய அரசின் உயர் அதிகாரியாகவும், கலை இரசிகனாகவும் மற்றும் கேரளாவைச் சேர்ந்த இந்திய ஆட்சிப் பணி அதிகாரியாகவும் இருந்துள்ளார். பிலாய் எஃகு ஆலை அமைப்பதிலும், திருவிதாங்கூர் உரங்கள் மற்றும் இரசாயனங்கள் நிறுவனத்தின் வளர்ச்சியிலும் அவர் செய்த பணிக்களுக்காகவும், கேரள மாநிலத்தில் நுண்கலைகளை ஊக்குவிப்பதிலும், கதகளி போன்ற கலை நிகழ்ச்சிகளிலும் நாயரின் பங்களிப்புகளுக்காகவும் நன்கு அறியப்படுகிறார்.
# எம். கே. கே. நாயர்

## சுயசரிதை

திரு எம். கே. கே. நாயர் 1920 டிசம்பர் 29, இல் தெற்கு இந்திய மாநிலமான கேரளாவின் திருவனந்தபுரத்தில், கேசவப்பிள்ளை மற்றும் ஜானகி அம்மா ஆகியோருக்கு பிறந்தார். 1939 இல் சென்னைப் பல்கலைக்கழகத்தில் இயற்பியலில் முதல் தரத்துடன் பட்டம் பெற்ற பின்னர், திருவிதாங்கூரின் அரசுப்பணியில் ஒரு பிரிவு கணக்காளராக தனது வாழ்க்கையைத் தொடங்கினார். அங்கு அப்போதைய திவானாக இருந்த சி.பி.ராமசாமி ஐயரின் கீழ் பணியாற்ற இவருக்கு வாய்ப்பு கிடைத்தது. பின்னர், இவர் 1943 ஆம் ஆண்டில் பாதுகாப்பு அமைச்சகத்தின் ஆயுதத் தொழிற்சாலையில் சேர செகந்திராபாத் நகருக்குச் செல்வதற்கு முன்பு தொலைபேசித் துறையில் ஒரு கணக்காளராகப் பணியாற்றினார். பிரித்தானிய இராணுவத்தில் முதல் நான்கு அரசிதழ் அதிகாரிகளில் ஒருவராகவும், திட்டமிடல் அதிகாரியாக பணியாற்றினார். 1949 ஆம் ஆண்டில் இந்திய ஆட்சிப்பணித் தேர்வில் கலந்துகொள்வதற்காக அவர் வேலையை விட்டு விலகும் வரை 1947 ஆம் ஆண்டு வரை அவர் ஆயுதத் தொழிற்சாலையில் பணியாற்றினார். இது அவரை மூத்த இந்திய ஆட்சிப் பணி அதிகாரியும், சர்தார் வல்லபாய் படேலின் நெருங்கிய நணபருமான வி. பி. மேனனுடன் தொடர்பு கொள்ள வைத்தது.  
1959இல் பிலாய் எஃகு ஆலையை இயக்குவது தாமதமாகி வந்தபோது, அப்போதைய இந்தியப் பிரதமர் ஜவகர்லால் நேரு, அந்த நேரத்தில் கைத்தொழில் மற்றும் வர்த்தக அமைச்சராக இருந்த தி. த. கிருஷ்ணமாச்சாரியின் ஆலோசனையின் பேரில், ஆலையின் இயக்குநராக நாயரை நியமித்தார்.
# எம். கே. கே. நாயர்

## ஆளுமை மற்றும் கௌரவங்கள்

கேரளாவிலுள்ள, திருவிதாங்கூர் உரங்கள் மற்றும் இரசாயனங்கள் நிறுவனத்தை முக்கிய தொழில்துறை பிரிவுகளில் ஒன்றாக கொண்டுவர அதன் வளர்ச்சியை நாயர் மேற்பார்வையிட்டார். இவரது ஆட்சிக் காலத்தில்தான் ஒரு புதிய அம்மோனியம் சல்பேட் ஆலை, திருவிதாங்கூர் உரங்கள் மற்றும் இரசாயனங்கள் நிறுவன பொறியியல் மற்றும் வடிவமைப்பு அமைப்பு (FEDO) மற்றும் திருவிதாங்கூர் உரங்கள் மற்றும் இரசாயனங்கள் நிறுவன பொறியியல் பணிகள் (FEW) ஆகியவை அமைக்கப்பட்டன. மேலும் அம்பலமேடுவில் மற்றொரு உற்பத்திப் பிரிவை நிறுவுவதற்கான பணிகளும் தொடங்கப்பட்டன. அவர் திருவிதாங்கூர் உரங்கள் மற்றும் இரசாயனங்கள் நிறுவனத்தின் சமூகத்தை சொந்த பள்ளிகள் மற்றும் மருத்துவமனைகளை தன்னிறைவு பெற்றதாக உருவாக்கினார். கதகளி கலைஞர்களான கலாமண்டலம் ஹைதரலி, கலாமண்டலம் சங்கரன் எம்ப்ராந்திரி, கலாமண்டலம் கேசவன் மற்றும் கலாமண்டலம் நீலகண்டன் நம்பீசன் ஆகியோருக்கு அவர் உதவி செய்தததன் மூலம் அறியப்படுகிறார். இவர்களில் ஹைதரலி திருவிதாங்கூர் உரங்கள் மற்றும் இரசாயனங்கள் நிறுவனத்தின் இன் கலாச்சார பிரிவில் ஆசிரியராக பணியாற்றியுள்ளார்.  
நாயர் தனது சுயசரிதையான, *ஆரோடும்ம் பரிபவாமில்லாதே* (வித் மாலிஸ் டுவார்ட்ஸ் *நோன்* : தி க்ரோனிகல் ஆஃப் எ எரா), கலாகௌமுதியில் வாராந்திர கட்டுரைத் தொடராக எழுதினார். அவரது நிர்வாக வாழ்க்கையின் போதும் மற்றும் அதற்குப் பிறகு ஏற்பட்ட அனுபவங்களையும் அக்கட்டுரையில் விவரித்தார். இந்நூல், அவரது ஆரம்ப நிர்வாக நாட்களை விவரிக்கும் போது, ஐதராபாத்தை இந்தியாவுடன் இணைப்பதற்காக எடுக்கபட்ட போலோ நடவடிக்கை *என்று பெயரிடப்பட்ட* நடவடிக்கைப் பற்றியும், ஜவகர்லால் நேருவிற்கும் சர்தார் வல்லபாய் படேலுக்கும் இடையிலான அரசியல் வேறுபாடுகளையும் விவரிக்கிறது. இந்த புத்தகத்தை பின்னர் திருவிதாங்கூர் உரங்கள் மற்றும் இரசாயனங்கள் நிறுவனத்தில் பணிபுரிந்த இவரது இளைய சகாக்களில் ஒருவரான கோபகுமார் எம். நாயர் ஆங்கிலத்தில் மொழிபெயர்த்தார். இந்த புத்தகம் *இது ஒரு அதிகாரத்துவத்தின் சுயசரிதை என்ற பெயரில்* மற்றொரு ஆங்கில மொழிபெயர்ப்பிலும் வெளிவந்தது. எழுத்தாளரும், எம்.கே.கே நாயரின் மருமகளுமான மீனா தாஸ் நாராயண் என்பவர் இந்த மொழிபெயர்ப்பை செய்தார். இவரது வாழ்க்கை *ஸ்மிருதி* என்ற தொலைக்காட்சி தொடராக 2017 இல் சஃபாரி தொலைக்காட்ட்சியில் ஒளிபரப்பப்பட்டது. கேரள மேலாண்மைச் சங்கம் அவரது நினைவாக எம்.கே.கே நாயர் நினைவு சொற்பொழிவு என்ற பெயரில் ஒரு வருடாந்திர சொற்பொழிவிற்கு ஏற்பாடு செய்தது. இவர் தனது தொழில் வாழ்க்கையின் பிற்பகுதிகளை கழித்த இடமான கேரளாவின் ஏலூரில் உள்ள ஒரு சமூக மையத்திற்கு எம். கே. கே நாயர் நினைவு சமூக மண்டபம் என இவரது பெயரிடப்பட்டது இவரது பெயரில் பெயரிடப்பட்ட அமைப்பான எம். கே. கே நாயர் அறக்கட்டளை, கலை நிகழ்ச்சிகளில் சிறந்து விளங்குபவர்களை கௌரவிப்பதற்காக எம். கே. கே நாயர் விருது என்ற ஆண்டு விருதை நிறுவியுள்ளது.
# எம். கே. கே. நாயர்

## சர்ச்சை

1974 ஆம் ஆண்டில், அவர் மீது அதிகார துஷ்பிரயோகம் மற்றும் ஊழல் குற்றச்சாட்டுகளை மத்திய புலனாய்வுப் பிரிவு பதிவு செய்தது.
# மக்னீசியம் புரோமைடு

**மக்னீசியம் புரோமைடு** *(Magnesium bromide)* என்பது MgBr<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். மக்னீசியமும் புரோமினும் சேர்ந்து வெண்மை நிறத்தில் ஈரமுறிஞ்சும் சேர்மமாக இது உருவாகிறது. மிதமான மயக்க மருந்தாகவும் வலிப்புத் தடுப்பு மருந்தாகவும் நரம்பியல் கோளாறு சிகிச்சைகளில் மக்னீசியம் புரோமைடு பயன்படுத்தப்படுகிறது . நீரில் நன்றாகவும் ஆல்ககாலில் சிறிதளவும் இச்சேர்மம் கரைகிறது. சாக்கடல் போன்ற கடல் நீரிலும் பிசுகோபைட்டு, கார்னலைட்டு போன்ற கனிமங்களிலும் இது இயற்கையில் சிறிதளவு காணப்படுகிறது .மக்னீசியம் புரோமைடு மீத்தூய நிலையில் தூளாகவும் நீரேற்று மற்றும் நீரிலி வடிவங்களில் கிடைக்கிறது. நீர் சுத்திகரிப்பு, வேதிப் பகுப்பாய்வுகள், படிக வளர்ச்சி பயன்பாடுகளுக்காக இது பயன்படுத்தப்படுகிறது. 172.4 பாகை செல்சியசு வெப்பநிலையில் சிதைவடையும் என்றாலும் 711 பாகை செல்சியசு வெப்பநிலையில் இது உருகுகிறது.
# மக்னீசியம் புரோமைடு

## தயாரிப்பு

ஐதரோ புரோமிக் அமிலத்துடன் மக்னீசியம் ஆக்சைடை சேர்த்து வினைபுரியச் செய்தால் மக்னீசியம் புரோமைடு படிகமாவதன் மூலம் உற்பத்தியாகிறது . இது ஒரு நோயகற்றும் மருந்தாகவும் பயன்படுத்தப்படுகிறது . பிற வேதிவினை குழுக்களுடன் பிணைக்கப்படும்போது மக்னீசியம் புரோமைடு வினையூக்க வினைகளைத் தவிர வேறு நடைமுறை பயன்பாடுகள் சிலவற்றையும் காட்டுகிறது. ஓர் எத்தில் குழுவோடு பிணைக்கப்படும்போது, டிரைகிளிசரால்களின் தெரிவுசெய்யப்பட்ட சிறப்புப் பகுதி பகுப்பாய்விற்கு இது பயன்படுத்தப்படுகிறது . மக்னீசியம் புரோமைடு அறுநீரேற்று ஒரு சுடர் தடுப்பு பொருளாக பயன்படுத்த ஆராயப்படுகிறது. லிட்டருக்கு 0.125 மோல் செறிவுள்ள மக்னீசியம் புரோமைடு அறுநீரேற்று ஒரு பருத்திவகை பொருளுடன் சேர்க்கப்பட்டு தீத்தடுப்பியாகப் பயன்படுத்தப்படுகிறது. முதலாவது நிலைப்புத் தன்மை மிக்க மெக்னீசியம் சிலில்யீனாய்டை தயாரிக்க மக்னீசியம் புரோமைடு பயன்படுத்தப்பட்டது. ஒரு சிலில்யீனாய்டு என்பது R 2 SiM X ஐக் என்ற வாய்ப்பாட்டை கொண்ட ஒரு சேர்மம் ஆகும். இங்குள்ள M என்பது உலோகத்தையும் மற்றும் R என்பது ஒரு கரிம மையத்தையும் குறிக்கிறது. பாரம்பரியமாக இலித்தியம், பொட்டாசியம் மற்றும் சோடியம் மட்டுமே பயன்படுத்தப்பட்டு வந்தன. மக்னீசியம் சிலில்யீனாய்டை மக்னீசியம் புரோமைடுடன் இலித்தியம் மெத்தில் புரோமோசிலில்யீனாய்டுடன் சேர்ப்பதன் மூலம் தயாரிக்கப்படுகிறது. மக்னீசியம் அணு அணைவுச் சேர்மத்திலுள்ள இலித்தியத்தை இடப்பெயர்ச்சி செய்து மாற்றியமைக்கிறது. இதனால் அதனுடன் புரோமைடு இணைக்கப்படுகிறது. ள்ளது. இந்த அணைவுச் சேர்மம் அறை வெப்பநிலையில் நிலையானதாகும்.
# பத்ரா கோட்டை

**பத்ரா கோட்டை** இந்தியாவின் அகமதாபாத்தின் சுவர் நகர பகுதியில் அமைந்துள்ளது. இது 1411 ஆண்டில் முதலாம்அகமது ஷா ஆல் கட்டப்பட்டது. நன்கு செதுக்கப்பட்ட அரச அரண்மனைகள், மசூதிகள், வாயில்கள் மற்றும் திறந்தவெளி இடங்களைக் கொண்ட, இக்கோட்டை 2014 ஆம் ஆண்டில் அகமதாபாத் மாநகராட்சி (ஏஎம்சி) மற்றும் இந்திய தொல்பொருள் ஆய்வு மையம் (ஏஎஸ்ஐ) ஆகியவற்றால் நகரத்தின் கலாச்சார மையமாக புதுப்பிக்கப்பட்டது.
# பத்ரா கோட்டை

## சொற்பிறப்பு

மராட்டிய ஆட்சியின் போது இந்து கடவுளான லட்சுமியின் ஒரு வடிவமான *பத்ரா காளி* கோயில் நிறுவப்பட்ட பிறகு கோட்டை *பத்ரா* என்ற பெயரைப் பெற்றதாக நம்பப்படுகிறது ஆனால் கோட்டைக்கு அருகிலுள்ள ஒரு தகடு வேறு கதையைச் சொல்கிறது: *பத்ரா வாயில் - அகமதாபாத்தின் நிறுவனர் சுல்தான் முதலாம் அகமது ஷா (1411-1442) என்பவரால் அரண்மனையின் பிரம்மாண்டமான வலுவூட்டப்பட்ட பிரதான கிழக்கு நுழைவாயிலாக பத்ரா வாயில் கட்டப்பட்டது.* *அகமதாபாத் தலைநகராக மாறுவதற்கு முன்பு குஜராத் சுல்தான்களின் வம்சத்தின் முதல் மூன்று மன்னர்கள் அன்ஹில்வாடா-படான் (பரோடா மாநிலம்) என்ற பெயரில் பண்டைய ராஜபுத்திர கோட்டையின் வைத்திருந்தனர். பின்னர் இந்த அரண்மனை பத்ரா என்று அழைக்கப்பட்டது.* *இந்த நுழைவாயிலை இரண்டு துணை வாயில்களுடன் இணைக்கும் சுவர்களில் மூன்று பொறிக்கப்பட்ட அடுக்குகள் இப்போது முற்றிலும் பழுதடைந்துள்ளன.* *இவற்றில் ஒன்று ஜஹாங்கிரின் (1605-1627) காலத்தின் தேதியைக் காட்டுகிறது.*
# பத்ரா கோட்டை

## வரலாறு

முசாபரிட் வம்சத்தைச் சேர்ந்த *முதலாம் அகமது ஷா* என்பவரின் பெயரால் அகமதாபாத் என பெயரிடப்பட்டது. குஜராத் சுல்தானகத்தின் புதிய தலைநகராக அகமதாபாத்தை நிறுவிய அவர், சபர்மதி ஆற்றின் கிழக்குக் கரையில் பத்ரா கோட்டையைக் கட்டினார். *மிராட்-இ-அகமதில்* விவரிக்கப்பட்டுள்ளபடி இது **அராக் கோட்டை** என்றும் அழைக்கப்பட்டது. 1411 ஆண்டில் மானெக் புர்ஜில் கோட்டையின் அடிக்கல் நாட்டப்பட்டது. சதுர வடிவத்தில், சுமார் நாற்பத்து மூன்று ஏக்கர் பரப்பளவில், 162 வீடுகளைக் கொண்ட, பத்ரா கோட்டையில் எட்டு வாயில்கள் இருந்தன. அவற்றில் கிழக்கில் இரண்டு மற்றும் தென்மேற்கு மூலையில் ஒன்று ஆகிய மூன்று வாயில்களும் பெரியவை. வடக்கில் இரண்டு மற்றும் தெற்கில் ஒன்று ஆகிய மூன்று வாயில்களும் நடுத்தர அளவுடையவை. மேற்கில் உள்ள இரண்டு வாயில்கள் சிறியவை. கோட்டைக்குள் உள்ள பகுதி 1525 ஆண்டு வாக்கில் நகர்ப்புற வளர்ச்சிகளால் ஆக்கிரமிக்கப்பட்டது. எனவே இரண்டாவது கோட்டை பின்னர் அகமது ஷாவின் பேரன் மகமுது பெகாடாவால் கட்டப்பட்டது. இதன் வெளிப்புற சுவர் 10 கிமீ (6.2 மைல்) சுற்றளவு, 12 வாயில்கள், 189 கோட்டைகள் மற்றும் 6,000 க்கும் மேற்பட்ட போர்க்களங்களை உள்ளடக்கியது என *மிராட்-இ-அகமதியில்* விவரிக்கப்பட்டுள்ளது. வருங்கால முகலாய பேரரசர்களான ஜஹாங்கிர், ஷாஜகான் மற்றும் அவுரங்கசீப் உட்பட முகலாய காலத்தில் கிட்டத்தட்ட 60 மன்னர்கள் குஜராத்தை ஆண்டனர். ஒரு அரண்மனை 17 ஆம் நூற்றாண்டில் முகலாய ஆளுநரான அசாம் கானால் கட்டப்பட்டது. இது முகலாய ஆட்சியின் போது *முசாஃபிர் கானாவாக* (பயணிகளுக்கு ஓய்வு இடமாக) பயன்படுத்தப்பட்டது.  
1732 இல் மராட்டியர்களின் வரலாற்றில் ஒரே பெண் தளபதியாக சர்சனாபதி உமாபாய்சேப் கண்டேராவ் தபதே ஆனார். அவர் மராட்டிய இராணுவத்திற்கு தலைமை தாங்கி அகமதாபாத் அருகே பத்ரா கோட்டையில் முகலாய மன்னர் சர்தார் ஜோராவர் கான் பாபியை தோற்கடித்தார்.  
மராட்டிய பேரரசின் பேஷ்வா மற்றும் கெய்க்வாட் ஆகியோரின் கூட்டாட்சி 1583 இல் முகலாய சகாப்தத்திற்கு முடிவு கட்டியது. முதல் ஆங்கிலோ-மராத்திய போரின் போது (1775-1782), ஜெனரல் தாமஸ் விந்தாம் கோடார்ட் 6,000 துருப்புக்களுடன் பத்ரா கோட்டையைத் தாக்கி 1779 பிப்ரவரி 15 அன்று அகமதாபாத்தை கைப்பற்றினார். 6,000 அரபு மற்றும் சிந்தி காலாட்படை மற்றும் 2,000 குதிரைகள் கொண்ட ஒரு பாதுகாப்பு அரண் இருந்தது. சண்டையில் ஏற்பட்ட இழப்புகள் இரண்டு பிரித்தானியர்கள் உட்பட மொத்தம் 108 ஆகும். போருக்குப் பின்னர் சல்பாய் உடன்படிக்கையின் கீழ் மராட்டியர்களிடம் கோட்டை ஒப்படைக்கப்பட்டது.  
அகமதாபாத் 1817 இல் ஆங்கிலேயர்களால் கைப்பற்றப்பட்டது. பிரித்தானிய ராஜ் காலத்தில் கோட்டை வளாகம் சிறைச்சாலையாக பயன்படுத்தப்பட்டது.  
*அசாம் கான் சாராயில்* தற்போது அரசு அலுவலகங்கள், ஒரு ஏ.எஸ்.ஐ அலுவலகம், ஒரு தபால் அலுவலகம் மற்றும் நகர சிவில் நீதிமன்றங்கள் உள்ளன. சுதந்திர தினம் மற்றும் குடியரசு தினத்தன்று கொடி ஏற்றுவதற்கும் இது பயன்படுத்தப்படுகிறது.
# திலீப் ராயன்

**திலீப் ராயன்** (10 மே 1989) என்பவர் தமிழ்த் தொலைக்காட்சி தொகுப்பாளர் மற்றும் நடிகர் ஆவார். சன் தொலைக்காட்சியில் 2018ஆம் ஆண்டு முதல் ஒளிபரப்பாகும் நாயகி என்ற தொடரில் திருமுருகன் என்ற கதாபாத்திரத்தில் நடித்ததன் மூலம் புகழ் பெற்ற தொலைக்காட்சி நடிகர் ஆனார்.
# திலீப் ராயன்

## தொலைக்காட்சி வாழ்க்கை

இவர் 2013ஆம் ஆண்டு சன் தொலைக்காட்சியில் ஒளிபரப்பான *சூரிய வணக்கம்* என்ற நிகழ்ச்சியின் மூலம் தொகுப்பாளராக அறிமுகமானார். இந்த நிகழ்ச்சியில் இவருடன் நடிகை மற்றும் தொகுப்பாளினி நிஷா கிருஷ்ணன் என்பவர் இணைத்து தொகுத்து வழங்கினார். அதை தொடர்ந்து 2016ஆம் ஆண்டு சன் சிங்கர் என்ற பாட்டு நிகழ்ச்சியின் 5வது பருவத்தை தொகுப்பாளினி நட்சத்திராவுடன் இணைத்து தொகுத்து வழங்கினார்.  
2018ஆம் ஆண்டில் நாயகி என்ற தொடர் மூலம் சின்னத்திரையில் நடிகராக அறிமுகமானார். இந்த தொடரில் திருமுருகன் என்ற கதாபாத்திரத்தில் நடிகை வித்யா பிரதீப்புக்கு ஜோடியாக நடிக்கின்றார்.
# திலீப் ராயன்

## சின்னத்திரை

**-
! ஆண்டு
! தொடர்
! கதாபாத்திரம்
! அலைவரிசை**  
| 2013-2016 | சூரிய வணக்கம் | தொகுப்பாளர் | சன் தொலைக்காட்சி |  |
| --- | --- | --- | --- | --- |
| 2016-2017 | சன் சிங்கர் 5 | தொகுப்பாளர் | சன் தொலைக்காட்சி |  |
| 2018-2020 | நாயகி | திருமுருகன் | சன் தொலைக்காட்சி | } |
# மொகாபத்ரா நிலமணி சாகு

**மொகாபத்ரா நிலமணி சாகு** (ஆங்கிலம்:Mohapatra Nilamani Sahoo) (22 டிசம்பர் 1926 - 25 ஜூன் 2016) குடும்பப்பெயரும் **சாகு** என்று உச்சரிக்கப்பட்ட இவர் ஒரு இந்திய ஒடியா மொழி சிறுகதை எழுத்தாளர் ஆவார். 1979 ஆம் ஆண்டு *ஆகாச படலாவுக்கான* ஒடிசா சாகித்ய அகாடமி விருது, மற்றும் 1983 சரளா விருது மற்றும் 1984 ஆம் ஆண்டில் ஒடியா சாகித்திய அகாடமி விருது, *அபிசப்தா கந்தர்பா* உள்ளிட்ட பல இலக்கிய விருதுகளைப் பெற்ற்றுள்ளார். சாகு 2016 சூன் 25 அன்று பல உறுப்பு செயலிழப்புகளுக்கு பின்னர் காலமானார்.
# மொகாபத்ரா நிலமணி சாகு

## வாழ்க்கை மற்றும் தொழில்

சாகு 1926 டிசம்பர் 22 அன்று கட்டக் மாவட்டத்தின் நியாலி நகரில் ஒரு பணக்கார ஜமீந்தார் குடும்பத்தில் பிறந்தார். அவர் பிஞ்சார்பூர் உயர்நிலைப் பள்ளியில் தனது மெட்ரிகுலேஷன் படிப்பை முடித்தார். பின்னர் கட்டக்கிலுள்ள இராவன்சா கல்லூரியில் ஓடியாவில் பட்டப்படிப்பும், முதுகலைப் படிப்பையும் முடித்தார். முதுகலைப் படிப்புக்குப் பிறகு, சாகு சம்பல்பூர் பல்கலைக்கழகத்தில் நூலகராக சேர்ந்து அங்கு அவர் இரண்டு ஆண்டுகள் பணியிலிருந்ந்தார். பின்னர் இவர் பத்ராக் கல்லூரியிலும் அதைத்தொடர்ந்து கஜபதி மாவட்டத்திலிலுள்ள பராலகேமுண்டி அரசு கல்லூயிலும் ஒடியா விரிவுரையாளர் பதவியை வகித்தார். சாகு புவனேசுவரத்தில் உள்ள பக்சி ஜகபந்து பித்யாதர் மாலை கல்லூரியின் துணை முதல்வராகவும் பின்னர் முதல்வராகவும் ஆனார்.
# மொகாபத்ரா நிலமணி சாகு

## இலக்கியப் படைப்புகள் மற்றும் விருதுகள்

சாகு ஒடியா மொழியில் பல்வேறு சிறுகதைகளை எழுதியுள்ளார். இவரது பிரபலமான படைப்புகளில் *பிரேமா திரிபுஜா* (1952), *மிச்சா பாகா* (1955), *சுருநந்து சர்பே அம்ருதசுய புத்ரா* (1957), *கஞ்சி ஓ 'கபேசனா* (1961), *அந்தா ரதிரா சூர்யா* (1965) போன்ற பல உள்ளன. அவர் *தாரா ஓ தாரா*, *தமாசி ராதா* மற்றும் *ஹன்சா மிதுனா* என்ற புதினங்களையும் வெளியிட்டுள்ளார். சாகு ஒருவர் மட்டுமே நடிக்கும் குழந்தைகள் நாடகங்களையும் எழுதியுள்ளார். இவரது 1979 ஆம் ஆண்டு புத்தகம் *ஆகாசா படலா* (அதாவது "சொர்க்கம் மற்ரும் நரகம்") இவருக்கு ஒடிசா சாகித்ய அகாதமி விருதை பெற்றுத் தந்தது . இவரது சிறுகதைத் தொகுப்பான் *அபிசப்தா கந்தர்பா* (அதாவது " சபிக்கப்பட்ட கந்தர்வர் ") 1983 இல் சரளா விருதைப் பெற்றது. இதைத் தொடர்ந்து இதற்கு 1984 ஆம் ஆண்டில் *ஒடியாவுக்கான* சாகித்ய அகாதமி விருதும் கிடைத்தது. இந்த புத்தகம் 1992 இல் சித்தார்த் மான்சிங் மகாபத்ரா என்பவரால் இந்திக்கு மொழிபெயர்க்கப்பட்டது.  
1965 முதல் 1969 வரை *ஜன்கரா* என்ற பத்திரிகையின் ஆசிரியராக சாகு பணியாற்றினார். 1975 முதல் 1978 வரை *உத்கலா பிரசங்கா* மற்றும் *ஒரிசா ரிவியூ* போன்ற பிற பத்திரிகைகளின் ஆசிரியராகவும் இருந்தார். *ஜன்கராவில்*, அரவிந்தரின் தத்துவங்கள் குறித்து அவர் அடிக்கடி எழுதி வந்தார். அரவிந்தரின் *சாவித்ரி: எ லெஜண்ட் அண்ட் எ சிம்பல்* என்பதை மொழிபெயர்த்த இவர் அரவிந்தர், ராமகிருட்டிண பரம்கம்சர் மற்றும் சுவாமி விவேகானந்தர் ஆகியோரைப் பற்றி சொற்பொழிவுகளை நிகழ்த்தியுள்ளார்.  
சாகு 2001 இல் கந்த கபி விருதையும், 2006 ல் சாகித்ய பாரதி விருதையும், 2013 இல் உத்கல் ரத்னா விருதையும் பெற்றுள்ளார். இவரது கதைகள் மனித உணர்ச்சியின் நுணுக்கங்களை விவரித்தன. வாய்மொழி மற்றும் சூழ்நிலை நகைச்சுவை ஆகியவற்றைக் கொண்டிருந்தன. மனித முட்டாள்தனங்களை நையாண்டி செய்வதற்கும் இவரது படைப்புகள் குறிப்பிடப்பட்டுள்ளன.
# மொகாபத்ரா நிலமணி சாகு

## இறப்பு

சாகு முன்னிற்குஞ்சுரப்பி புற்றுநோயால் பாதிக்கப்பட்ட இவர், உடல்நிலை சரியில்லாமல் சூன் 24 அன்று மருத்துவமனையில் அனுமதிக்கப்பட்டார். பல உறுப்பு செயலிழப்புகளுக்குப் பிறகு 2016 சூன் 25 அன்று தனது 89 வயதில் புவனேசுவரத்தில் உள்ள ஒரு தனியார் மருத்துவமனையில் காலமானார். இவருக்கு மனைவி, ஒரு மகன் மற்றும் ஒரு மகளும் இருந்தனர்.
# அலைச்சார்பு

குவாண்டம் இயங்கியலில் அலைச்சார்பு என்பது ஒரு தனிமைநிலையில் உள்ள குவாண்டம் அமைப்பை விவரிக்க கொடுக்கப்படும் கணிதவிளக்கம் ஆகும். அலைச்சார்பு என்பதுசிக்கலெண் அமைப்பு கொண்ட நிகழ்தகவு வீச்சு என்பதாகும் . அளவீட்டின்போது எதிர்பார்க்கப்படும் வெவ்வேறு முடிவிகளுக்கான நிகழ்தகவுகளை அலைச்சார்பினைக் கொண்டு கணக்கிடலாம் . பொதுவாக அலைச்சார்பை குறிக்க கிரேக்க எழுத்துக்களான 'ψ', 'Ψ' ஆகியன பயன்படுத்தப்படுகின்றன.
# அகலிலை காரக்கீரை

*** அகலிலைக் காரக்கீரை (Cichorium endivia)*** என்பது அசுட்டெரேசியே குடும்பத்தின் சிக்கோரியம் பேரினத்தைச் சேர்ந்த பூக்கும் தாவரமாகும். இதன் எண்டிவே, எசுக்கரோல் ஆகிய இரண்டு ஒத்த காரக்கீரைகள் பரவலாகப் பயிரிடப்படுகின்றன. *சி. எண்டிவியா* , *சி. இன்டிபசு* ஆகிய இரண்டு இனங்களுக்கு இடையில் வகைப்படுத்துதலில் குழப்ப/மயக்க நிலை நிலவுகிறது.  
'']]
# அகலிலை காரக்கீரை

## விவரிப்பு

சுருண்ட கூரிலைக் காரகீரையாகிய எண்டிவேவும் அகலிலை காரக்கீரையாகிய எசுக்கரோலும் சிக்கோரியம் எனும் தாவரப் பேரினத்தின் உறுப்பினங்களாகும். எண்டிவே தலையின் வெளிப்புற இலைகள் பசுமையானவை; கார்ப்புச் சுசை கொண்டவை. எண்டிவே தலையின் உட்புற இலைகள் வெளிர்பசுமை முதல் குழைவு வெண்ணிறமுள்ளவை; இளங்காரச் சுவையும் மென் நறுமணமும் கொண்டவை. இக்கீரை மற்ற காய்குவைகளுக்கு கார்ப்புச் சுவைஅயை ஊட்டுகின்றன.  
எசுக்கரோல் அல்லது அகலிலைக் காரக்கீரை அகன்ற, வெளிர்பசுமைஈலைகளுடன் அமைகிறது. இது மற்ற பயிரிடும்வகைகளைவிட குறைவான காரம் கொண்டிருக்கும். இது பவாரியக் காரக்கீரை, பதாவியக் காரக்கீரை, குருமோலோ, சுகரோலா என அகலிலைக் காரக் கீரைக்குப் பல பெயர்கள் வழங்குகின்றன. இதைக் கீரையாகவும் காய்க்குவைகளில் சேர்த்தும் நறுஞ்சுவைநீர்களில் கலந்தும் உண்ணலாம்.
# அகலிலை காரக்கீரை

## பயிரிடல்

சுருண்ட கூரிலைக் காரக்கீரை இலைக்கோசைப் போலவே பயிரிடப்படுகிறது. இளவேனில் முன்பட்டத்தில் விதை தோட்டத்தில் விதைக்கப்படுகிறது. மாறாக, விதைகளை பசுமைக்குடிலில் விதைத்து இளநாற்றுகளைப் பிறகு தோட்டத்துக்கு மாற்றி நடலாம். கீரை அறுபது நாட்களில் போதிய வளர்ச்சிக்குப் பின் 10 அங்குலம் நீளம் அடைந்ததும் அறுவடை செய்யப்படுகிறது. விதை முழுவதும் பின்பனி முடிந்த் பிறகே விதைக்கப்படல் வேண்டும். வேர்கள் முன்பனி தொடங்கும் முன் அறுவடை செய்யப்படுகின்றன. கீரையை முழுதாக நீக்கிவிட்டு வயலில் கொட்டி வைக்கப்படும். பனியில் நன்கு நனைந்ததும் அவை நேராக ஈரப்பதக் காற்றில் நட்டு 64 செ வெப்பநிலையைச் சீராக வைத்து புதுத்தலை வளர விடப்படும்.
# அகலிலை காரக்கீரை

## தேர்ந்தெடுத்தல்

கூரிலைக் காரக்கீரையின் தலைகள் பழுப்பு வீறலோ புள்ளியோ சுடர்பசுமையுடன் தூய்மையாக மொறுமொறுவென அமையவேண்டும். முதிர்கீரையை விட மென்மையான இளங்கீரையே தெரிவு செய்யப்படுகிறது.இக்கீரையை நெகிழிப் பைகளில் இட்டு குளிர்கலனில் பத்து நாட்களுக்கு வைத்திருக்கலாம்.
# அகலிலை காரக்கீரை

## ஊட்டச்சத்துகள்

பச்சை அகலிலை காரக்கீரையின் ஊட்டச்சத்துகளாகப் பின்வருவன அமைகின்றன. இதன் கலோரி மதிப்பு 71 கி.யூ ஆகும். இதில் புரதம் 1.25 கிராம் ஆகும். இதில் கொழுப்பு 0.2 கிராம் ஆகும். இதில் 3.35 கி மாவுப்பொருள் உள்ளது. இதில் உள்ள நார்ப்பொருள் 3.1 கி ஆகும். இதில் 55மிகி கால்சியம் உள்ளது. இதில் 0.83 மிகி இரும்புச் சத்து உள்ளது. இதில் மகனீசியம் 15 மிகி அளவுக்கு அமைகிறது. பாசுவரம் இதில் 28 மிகி அளவுக்கு உள்ளது. இதில் பொட்டாசியம் 314 மிகி அளவுக்கு உள்ளது. இதில் நாகம் 0.79 மிகி அளவுக்கு அமைகிறது. இதில் மாங்கனீசு 0.48 மிகி அளவுக்கு உள்ளது. இதில் சி வகை உயிர்ச்சத்து 6.5 மிகி அளவுக்கு உள்ளது. இதில் தயாமின் 0.08 மிகி அளவுக்கு உள்ளது. இதில் இரிபோ ஃபிளேவின்0.075 மிகி அளவுக்கு அமைகிறது. இதில் நியாசின் 0.4 மிகி அளவு உள்ளது. இதில் பான்டோதீனிக் 0.9 மிகி அளவு உள்ளது. இதில் ஃபோலேட் 142&nbsp;ug அளவுக்கு அமைகிறது. இதில் ஏ உயிர்ச்சத்து 108&nbsp;ug அளவுக்கு உள்ளது. இதில் பீட்டா கரோட்டீன் 1300&nbsp;ug அளவு உள்ளது. இதில் ஈ உயிர்ச்சத்து 0.44 மிகி அளவு உள்ளது. இதில் கே உயிர்ச்சத்து 231&nbsp;ug அளவு உள்ளது.
# என். பிரபாகரன்

**என். பிரபாகரன்** (ஆங்கிலம்: N. Prabhakaran ) என்பவர் ஒரு குறிப்பிடத்தக்க சிறுகதை எழுத்தாளரும், புதின ஆசிரியரும், கவிஞரும், நாடக ஆசிரியரும், கட்டுரையாளரும், கல்வியாளரும், மலையாளப் பத்திரிக்கைகளில் பத்தி எழுதுபராகவும் உள்ளார் என் குன்கம்பு மற்றும் கல்யாணி ஆகியோருக்கு பிறந்த ஐந்து குழந்தைகளில் பிரபாகரன் மூத்த மகனாக 1952 டிசம்பர் 30 அன்று கேரளாவின் கண்ணூர் மாவட்டத்தில் உள்ள பரச்சினிக்கடவு என்ற ஊரில் பிறந்தார். இவரது குழந்தை பருவத்தை மடாயி என்ற ஊரில் கழித்தார். பிரபாகரன் அரசு மடாய் எல்பி பள்ளி, மடாய், அரசு உயர்நிலைப்பள்ளி, பையனூர் கல்லூரி மற்றும் தலசேரி அரசு பிரென்னன் கல்லூரி ஆகியவற்ரில் படித்துள்ளார். இலட்சுமிபுரம் கலை மற்றும் அறிவியல் கல்லூரியின் மலையாளத் துறையில் விரிவுரையாளராக பணியாற்றினார். தமிழ்நாட்டின் கன்னியாகுமரி மாவட்டத்திலுள்ள நெய்யூர் பல்கலைக்கழக கல்லூரி, பெரம்பிரா திருவனந்தபுரம் சி.கே.ஜி நினைவு அரசு கல்லூரி போன்றவற்றில் பணியாற்றிய இவர் கடைசியாக தலசேரி அரசு பிரென்னென் கல்லூரியில் மலையாளத் துறைத் தலைவராக பணியாற்றி ஓய்வு பெற்றார். இவர் கோழிக்கோடு பல்கலைக்கழகத்தில் மலையாளத்தின் வருகை பேராசிரியராகவும் பணியாற்றினார். பிரபாகரன் தலச்சேரியில் தர்மடம் என்ற இடத்தில் வசிக்கிறார்.
# என். பிரபாகரன்

## இலக்கிய வாழ்க்கை

என். பிரபாகரன் 1966 இல் எழுதத் தொடங்கினாலும், 1971 இல் வெளியிடப்பட்ட "ஓட்டயான்டே பாப்பன்" என்ற சிறுகதையுடன் ஒரு எழுத்தாளராக தன்னை நிலைநிறுத்திக் கொண்டார். இந்த கதை அதன் விஷூ சிறப்பு தொடர்பாக மலையாள வார இதழான *மாத்ருபூமி அழ்ச்சப்பதிப்பு* நடத்திய கல்லூரி மாணவர்களுக்கான சிறுகதை போட்டியில் முதல் பரிசை வென்றது.  
இப்போது என் பிரபாகரன் 42 புத்தகங்களைக் கொண்டுள்ளார். பல வகைகளில், தனது எழுத்துக்கணக்கில் வரவு வைத்துள்ளார்.
# என். பிரபாகரன்

## விருதுகள்

1. 1971இல் ஓட்டயான்டே பாப்பன்" - விஷு சிறப்பு தொடர்பாக *மாத்ருபூமி* வார இதழால் நடத்தப்பட்ட கல்லூரி மாணவர்களுக்கான சிறுகதை போட்டியில் முதல் பரிசு வென்றார்.  
2.1987இல் *கேரள சங்கீதா நாடகா அகாதமி* நடத்திய மாநில அளவிலான நாடக போட்டியில் முதல் பரிசை *புலிஜன்மம்* வென்றார்.  
3. 1987இல் புலிஜன்மாம் செருகாட் விருதையும், கேரள சாகித்ய அகாடமி விருதையும் வென்றது.  
4. இதே பெயரில் உள்ள நாடகத்தை அடிப்படையாகக் கொண்ட *புலிஜன்மம்* *திரைப்படம்* 2006 ஆம் ஆண்டில் *சிறந்த திரைப்படத்திற்கான தேசிய திரைப்பட விருதை* வென்றது  
5. 1994இல் "பிக்மேன்" என்ற சிறுகதை கதா (புது தில்லி) விருதை வென்றது.  
6. 1995இல் பட்டியம் கோபாலன் ஸ்மாரகா விருதையும் பெற்றுள்ளார்.  
7. 1996இல் இவரது சிறுகதைத் தொகுப்பான *இராத்ரிமொழி* *கேரள சாகித்ய அகாடமி* விருதை வென்றது.  
8. 2000இல் இவரது சிறுகதைத் தொகுப்பான *மாயாமயன்* என்பது வி.கே.உன்னிகிருஷ்ணன் நினைவு விருதை வென்றது.  
9. 2005இல் *திய்யூர் இரெகக்கால்* என்ற தனது படைப்பிற்காக சமாரகா அறக்கட்டளையின் சார்பில் வழங்கப்படும் முதல் இ.எம்.எஸ் நினைவு விருதையும் வென்றார்.  
10. உ.பி. ஜெயராஜ் விருது 2007இல் வழங்கப்பட்டது.  
11. தனது புதினமான *ஜீவன்டே தெளிவுகள் என்பதற்காக மேலூர்* தாமோதரன் சாகித்ய புரஸ்காரம் விருதை 2008இல் வென்றார்  
12. இவரது *தெரிஞ்செடுத்த கதகள்* (தேர்ந்தெடுக்கப்பட்ட கதைகள்) முதல் *வைகோம் முஹம்மது பஷீர்* சமாரகா சாகித்தியா விருதை (2009) வென்றது  
13. 21 வது *முட்டத்து வர்கி* நினைவு விருது 2011இல் பெற்றார்.  
14. 2017இல் "குலிபாதாலம்" என்ற சிறுகதை *பத்மராஜன்* விருதை வென்றது
# கைனிகார குமார பிள்ளை

**கைனிகார குமார பிள்ளை** **(Kainikkara Kumara Pillai**), (1900-1988) இவர் ஒரு இந்திய ஆசிரியரும், நடிகரும், சிறுகதை எழுத்தாளரும், கட்டுரையாளரும் மற்றும் மலையாள இலக்கியத்தின் நாடக ஆசிரியருமாவார். *ஹரிச்சந்திரா*, *மாத்ரூகா மனுஷ்யன்* மற்றும் *மொகவம், முக்தியம்* போன்ற நாடகங்களினால் மிகவும் பிரபலமானவராக அறியப்படுகிறார். இவர் பிரபல எழுத்தாளரும் சிந்தனையாளருமான கைனிகர பத்மநாப பிள்ளையின் இளைய சசோதரர் ஆவார். 18 புத்தகங்களை எழுதிய குமார பிள்ளைக்கு 1970 ஆம் ஆண்டில் நாடகத்துக்கான கேரள சாகித்ய அகாதமி விருது வழங்கப்பட்டது. கேரள சங்க நாடக அகாடமி 1975 ஆம் ஆண்டில் இவரை ஒரு புகழ்பெற்ற சக ஊழியராக சேர்த்தது. 1986 ஆம் ஆண்டில் கேரள சாகித்ய அகாதமி விருது இவருக்கு கிடைத்தது.
# கைனிகார குமார பிள்ளை

## சுயசரிதை

### இளமைப்பருவம்

கைனிகார குமார பிள்ளை செப்டம்பர் 27, 1900 இல், தென்னிந்திய மாநில கேரளாவைச் சேர்ந்த, கோட்டயம் மாவட்டத்தில் உள்ள சங்கனாச்சேரி , பெருன்ன்னா எனப்படும் ஊரில் பிறந்தார். இவரது பெற்றோர், பெருனாயில் என். குமார பிள்ளை மற்றும் ஹரிப்பட்டு பூத்தோட்டல், எல். பார்வதி பிள்ளை ஆவர். இவரது தந்தை, ஒரு வழக்கறிஞராகவும், ஆயுர்வேத மருத்துவராகவும் இருந்தார். சங்கனாச்சேரி அரசு நடுநிலைப்பள்ளி, செயின்ட், பெர்ச்மேன் உயர்நிலைப்பள்ளி, மன்னார் நாயர் சமாஜம் பள்ளி மற்றும் திருவல்லா எஸ்.சி.எஸ் உயர்நிலைப்பள்ளி போன்ற பல பள்ளிகளில் தனது பள்ளிப் படிப்பை முடித்த இவர் எர்ணாகுளம் மகாராஜா கல்லூரியில் பல்கலைக்கழகத்திற்கு முந்தைய படிப்பை முடித்து, தத்துவத்தில் இளங்கலைப் பட்டத்தைஅரசினர் கலைக் கல்லூரி, கும்பகோணத்தில் பெற்றார்.
# கைனிகார குமார பிள்ளை

## சுயசரிதை

### ஆசிரியராக

பிறகு, கைனகாரத்தில் உள்ள என்.எஸ்.எஸ் பள்ளியில் ஆசிரியராக தனது வாழ்க்கையைத் தொடங்கினார். பின்னர், இவர் கருவாற்றா உயர்நிலை பள்ளியில், 1924-1943வரை முதல்வராக முக்கிய பணியாற்றினார். திருவனந்தபுரத்தில் உள்ள பல்குலன்காரா உயர்நிலை பள்ளியில் தலைமை ஆசிரியராகவும், திருவனந்தபுரம் (1955-56) மகாத்மா காந்தி கல்லூரியின் முதல்வராகவும் பணியாற்றினார். மேலும், திருவனந்தபுரத்தின் அகில இந்திய வானொலியின் கல்விச் சேவைகளின் இயக்குநராக இருந்தார்.  
இவர்குமார பிள்ளை பாகீரதி குஞ்சம்மா என்பவரை மணந்தார். இவர் 1988 திசம்பர் 9 அன்று தனது 88 வது வயதில் இறந்தார். மேலும், முற்போக்கு எழுத்தாளர்கள் சங்கத்தின் ஒரு பகுதியாக இருந்தார். அதன் உறுப்பினர்களில் வைகோம் முகம்மது பஷீர், தகழி சிவசங்கரப் பிள்ளை, ஜோசப் முண்டசேரி மற்றும் பி. கேசவதேல் ஆகியோர் அடங்குவர். இவர் தனது இலக்கிய வாழ்க்கையை வில்லியம் ஷேக்ஸ்பியரின் ஒத்தெல்லோவின் தழுவலான *துராந்தசங்காவுடன்* தொடங்கினார். அந்தக் காலத்தின் புகழ்பெற்ற நடிகரான இவர் ஷேக்ஸ்பியரின் *ஒத்தெல்லோ* மற்றும் *ஆண்டனி மற்றும் கிளியோபாட்ரா* ஆகிய இலக்கியங்களையும் மொழிபெயர்த்தார். மேலும் பிலிப் மாசிங்கர் எழுதிய *பழைய கடன்களைச் செலுத்த ஒரு புதிய வழி* என்ற நாடகத்தை மணிமங்கலம் என்ற தலைப்பில் எழுதினார். 1974 ஆம் ஆண்டில் மது தயாரித்த மலையாளத் திரைப்படமான *மன்யஸ்ரீ விஸ்வாமித்ரன்*, என்பது குமாரப் பிள்ளை எழுதிய கதையை அடிப்படையாகக் கொண்டது. இவர் இப்படத்திற்கு திரைக்கதை மற்றும் வசனங்களையும் எழுதியுள்ளார்.  
இவர் தகழி சிவசங்கர பிள்ளைக்கு பள்ளியில் கற்பித்துள்ளார். மற்றும் ஆர்வமுள்ள எழுத்தாளரான அவரை உரைநடை எடுக்க ஊக்குவித்தார். இது அவரது இலக்கிய வாழ்க்கையில் அவருக்கு உதவியது. இவர் கல்வி இதழான *வித்யாலயா போஷினியுடன்* தொடர்பு கொண்டிருந்தார். அதன் தலைமை ஆசிரியராக சிறிது காலம் பணியாற்றினார் மற்றும் அகில இந்திய வானொலியில் பணிபுரிந்து, அதன் கல்வித் திட்டங்களுக்கு தலைமை தாங்கினார். கேரளாவில் பொது நூலக இயக்கத்தின் வளர்ச்சிக்கும் பங்களித்தார்.
# கைனிகார குமார பிள்ளை

## சுயசரிதை

### சாகித்ய அகாதமி விருது

கேரள சாகித்ய அகாதமி 1970 ஆம் ஆண்டில் நாடகத்துக்கான வருடாந்திர விருதுக்காக குமாரப் பிள்ளை எழுதிய *மத்ருகா மனுஷ்யன்* என்ற நாடகத்தைத் தேர்ந்தெடுத்தது. இந்த நாடகம் பின்னர் திருவிதாங்கூர் பல்கலைக்கழகம் மற்றும் சென்னைப் பல்கலைக்கழகத்தின் பாடத்திட்டத்தில் சேர்க்கப்படும் என அறிவிக்கப்பட்டது. அகாதமி 1986 ஆம் ஆண்டில், புகழ்பெற்ற கேரள சாகித்ய அகாதமி உறுப்பினர் விருதை வழங்கியதன் மூலம் இவரை மீண்டும் கௌரவித்தது. இடையில், 1975 ஆம் ஆண்டில் கேரள சங்கீதா நடகா அகாதமியால் இவர் ஒரு சக உறுப்பினராகத் தேர்ந்தெடுக்கப்பட்டார். புத்தேசன் விருது, குருவாயூரப்பன் அறக்கட்டளை விருது மற்றும் எஸ்.பி.சி.எஸ் விருது ஆகியவற்றையும் பெற்றுள்ளார்.
# கதாசரிதசாகரம்

**கதாசரிதசாகரம்** (ஆங்கிலம்: *Kathasaritsagara*) (கதைகளின் கடல்) என்பது 11-ஆம் நூற்றாண்டின் புகழ்பெற்ற இந்திய புராணக்கதைகளில் சொல்லப்பட்ட விசித்திரக் கதைகள், நாட்டுப்புறக் கதைகள் ஆகியவற்றின் தொகுப்பாகும். பொ.ச. 11-ஆம் நூற்றாண்டில் காஷ்மீரைச் சேர்ந்த சமசுகிருத எழுத்தாளரும், காஷ்மீர சைவ சமயத்தைச் சேர்ந்தவருமான சோமதேவர் என்பவரால் சமசுகிருதத்தில் மீண்டும் சொல்லப்பட்ட கதைகளாகும்.  
கதாசரிதசாகரம் என்பது ஆறாம் நூற்றாண்டைச் சேர்ந்த குணாதித்தியர் என்பவர் பைசாசம் மொழியில் எழுதிய பிரகத்கதையைத் தழுவி எழுதப்பட்டதாகக் கூறப்படுகிறது. இது பைசாசம் என்ற அதிகம் கவனிக்கப்படாத மொழியில் எழுதப்பட்டுள்ளது. இந்த மொழி இப்போது இதில் இல்லை. ஆனால் பல பிற்கால தழுவல்கள் இன்னும் உள்ளன - கதாசரிதசாகரம், பிருகத்கதாமஞ்சரி மற்றும் பகத்காதலோகாசம்கிரகா போன்றவை. இருப்பினும், இந்த மறுபதிப்புகள் எதுவும் நேரடியாக குணாதித்தரிடமிருந்து பெறப்படவில்லை. மேலும் ஒவ்வொன்றும் இடைநிலை பதிப்புகளைக் கொண்டிருக்கலாம். இப்போது நீண்ட காலமாக இழந்த பிருகத்கதாவை சமஸ்கிருதத்தில் எழுதவில்லை என்றாலும் அறிஞர்கள் குன்யாகாவை வியாசர் மற்றும் வால்மீகியுடன் ஒப்பிடுகிறார்கள். தற்போது அதன் இரண்டு சமசுகிருத மறுபதிப்புகள் உள்ளன. சேமேந்திராவின் பிருகத்கதாமஞ்சரி மற்றும் சோமதேவரின் கதாசரிதசாகரம் ஆகியவை.
# கதாசரிதசாகரம்

## உள்ளடக்கம்

இந்த படைப்பு 18 புத்தகங்களில் 124 அத்தியாயங்களை கொண்டுள்ளது. மற்ற உரைநடை பிரிவுகளில் கூடுதலாக சுமார் 22,000 வசனங்களைக் கொண்டுள்ளது. வசனங்கள் ஒவ்வொன்றும் 16 எழுத்துகளில் 2 அரை வசனங்களைக் கொண்டுள்ளது. ஆக, எழுத்துப்பூர்வமாக, கதாசரிதசாகரத்தில் சுமார் 66,000 வரிகளுக்கு அயம்பிக் பென்டாமீட்டருக்கு சமம்; ஒப்பிடுகையில், ஜான் மில்டனின் பாரடைஸ் லாஸ்ட் என்பதின் 10,565 வரிகளின் எடையைக் கொண்டுள்ளது. இழந்த அசல் பிருகத்கதாவின் (மறைமுகமாக புராணக்கதை) 700,000 வசனங்களுடன் ஒப்பிடுகையில் இவை அனைத்தும் உள்ளன. புகழ்பெற்ற மன்னர் உதயனனின் மகன் நரவாகநதத்தாவின் சாகசங்களின் கதைதான் இதில் முதன்மைக் கதை ஆகும். இந்த மையக் கதையைச் சுற்றி ஏராளமான கதைகள் கட்டப்பட்டுள்ளன. இது தற்போதுள்ள இந்தியக் கதைகளின் மிகப்பெரிய தொகுப்பாகும். இதன் பத்தாவது புத்தகமான பஞ்சதந்திரக் கதைகள் மற்றும் பன்னிரெண்டாவது புத்தகமான வெதலாபஞ்சவிம்சதி அல்லது பைதால் பைசாசி என்பதன் மறுப்பதிப்புகளும் உள்ளது.  
கதாசரிதசாகரம் பொதுவாக இழந்த பைசாசி பேச்சுவழக்கில் எழுதப்பட்ட குணாத்தியரின் எழுதிய பிரகத்கதை என்பதிலிருந்து பெறப்பட்டதாக நம்பப்படுகிறது. ஆனால் சோமதேவரின் கதாசாகரம் நூல், பைசாசம் உரையிலிருந்து முற்றிலும் மாறுபட்டதாக இருக்கலாம். ஏனெனில் குணாத்யாவின் படைப்புகளில் குறைந்தது 5 வெளிப்படையான வழித்தோன்றல்கள் உள்ளது - பஞ்சதந்திர கதைகளைப் போலவே, கதாசரிதசாகர்த்தின் கதைகள் (அல்லது அதனுடன் தொடர்புடைய பதிப்புகள்) உலகின் பல பகுதிகளுக்கும் பயணித்தன.
# கதாசரிதசாகரம்

## செல்வாக்கு

இந்த புத்தகம் பௌத்த மத அறிஞர் ஹெர்பர்ட் வி. குந்தருக்கு மிகவும் பிடித்தது என்று அறிஞர் ஜோடி ரெனீ லாங், என்பவர் கூறியுள்ளார்.  
கதைகளின் கடல் பற்றிய தாக்கம் சல்மான் ருஷ்டியின் 'ஹாரூன்' மற்றும் 'கதைகளின் கடல்' ஆகியவற்றிற்கு ஒரு உத்வேகம் அளித்தது.
# கதாசரிதசாகரம்

## இதனையும் காண்க

- குணாதித்தியர்
- பிரகத்கதை
- பைசாசம்
- சோமதேவர்
# மத்திய வைப்பு சேவைகள் அமைப்பு

**மத்திய வைப்பு சேவைகள் அமைப்பு** (Central Depository Services) என்பது தனியார் நிறுனங்களின் தொழில் வளர்சியின் தேவைக்காக பொதுமக்களிடமிருந்து நிதி வசூலிக்கப்படுகிறது. இதற்கு பங்குச்சந்தையின் மூலம் நிதி வசூல் செய்யப்படுகிறது. இந்த நிகழ்வில் பொதுமக்களிடமிருந்து நேரடியாக வசூலிக்கும் பணத்திற்காக தனியார் நிறுவனம் தனது பிணை, மற்றும் பங்குகளை வழங்குகிறது. மேலும் பங்கு பத்திரமானது பாதுகாப்பான மின்னணு பாதுகாப்பு பெட்டகத்தில் பாதுகாக்கப்படுகிறது. அவ்வாறு வழங்கும் பத்திரத்தை மின்னனு முறையில் பாதுகாக்கும் நிறுவனமே மத்திய வைப்பு சேவைகள் அமைப்பு ஆகும். இவ்வமைப்பானது பிப்ரவரி 1999 ஆம் ஆண்டு முதல் மும்பையைத் தலைமையிடமாகக் கொண்டு இயங்கிவருகிறது.
# விவேகானந்தா மகளிர் செவிலியர் கல்லூரி

விவேகானந்தா செவிலியர் கல்லூரி, தமிழ்நாடு டாக்டர் எம்ஜிஆர் மருத்துவப்பல்கலைக்கழகத்தின் இணைவு பெற்றுள்ள ஒரு தனியார் கல்லூரி. இக்கல்லூரி திருச்செங்கோடு, நாமக்கல் மாவட்டம், தமிழ்நாட்டில் அமைந்துள்ளது.
# விவேகானந்தா மகளிர் செவிலியர் கல்லூரி

## அறிமுகம்

இக்கல்லூரி 1993 ஆம் ஆண்டு தொடங்கப்பட்டது. மருத்துவத்துறையில் பெண் கல்வியை ஊக்குவிக்கும் வகையில் இக்கல்லூரி செயல்பட்டு வருகின்றது.
# விவேகானந்தா மகளிர் செவிலியர் கல்லூரி

## படிப்புகள்

இக்கல்லூரியில் பட்டயம், இளங்கலை, முதுகலை செவிலியர் படிப்புகள் வழங்கப்பட்டு வருகின்றன.
# ஆசியத் தேரை

**ஆசியத் தேரை** (Duttaphrynus melanostictus) அல்லது (Common Asian Toad) இது தென் மற்றும் தென்கிழக்காசியா போன்ற பகுதிகளில் காணப்படும் தேரை இனத்தில் ஒன்றாகும். இவற்றுள் உண்மை தேரையையும் (True toad) இதையும் பிரித்துப்பார்ப்பது கடினமாகும். இவ்வினங்கள் சுமார் 20 செ.மீ (8 அங்குலம்) வரை வளரும் உடலமைப்பைக் கொண்டுள்ளது. பொதுவாக மழைக்காலங்களில் இனப்பெருக்கம் செய்கின்றன. அவற்றின் தலைப்பிரட்டைகள் கருப்பு நிறத்தில் காணப்படுகின்றன. பருவமழைக் காலம் முடிந்தவுடன் இளம் தேரைகள் அதிகமாகக் காணப்படுகின்றன.
# பாகபத் பெகெரா

**பாகபத் பெகெரா** (Bhagabat Behera) (1940-2002) என்பவர் ஒடிசாவைச் சேர்ந்த ஒரு இந்திய அரசியல்வாதி ஆவார். அவர் பிஜு பட்நாயக்கின் நெருங்கிய நண்பராக இருந்தார். மேலும், ஒடிசாவின் முன்னாள் அமைச்சராகவும், ஒடிசா மாநிலத்தில் நயாகட் சட்டமன்றத் தொகுதியில் இருந்து ஒடிசா சட்டமன்றத்திற்கு 5 முறை சட்டமன்ற உறுப்பினராகத் தேர்ந்தெடுக்கப்பட்டவர் ஆவார்.
# பாகபத் பெகெரா

## ஆரம்பகால வாழ்க்கை மற்றும் கல்வி

பாகபத் பெஹெரா நாராயண் பெஹாராவில் உள்ள யாதவக் குடும்பத்தில் பிறந்தார்.ஒடிசாவின் நாயகட்டின் பிருடா கிராம பஞ்சாயத்தில் பகவத் பெஹெராவின் குடும்பம் வாழ்ந்து வந்தார்கள். அவர் கட்டாக், ரேவன்ஷா பல்கலைக்கழகத்தில் பட்டம் பெற்றார். தொழில்முறை குத்துச்சண்டை வீரர் மற்றும் கலப்பின தற்காப்பு கலைகள் குறித்த வல்லுநர் ஆவார்.
# நீர்தத்தித் தவளை

**நீர்தத்தித் தவளை** (Euphlyctis cyanophlyctis) அல்லது (Common Skittering Frog) இது நீர்நில வாழ்வன இனத்தைச் சார்ந்த தவளை இனமாகும்.
இது தென் மற்றும் தென்கிழக்காசியா போன்ற பகுதிகளில் காணப்படுகிறது. அவை பெரும்பாலும் நீரின் உள்ளேயே உடலைவைத்துக்கொண்டு தலையை வெளியில் காட்டிக்கொண்டிருக்கும். எதிரிகள் தொந்தரவு செய்தால் சத்தம் எழுப்பிக்கொண்டு தண்ணீரின் உள்ளே சென்றுமறைந்துவிடும். தண்ணீருக்கு வெளியில் அரிதாகவே காணப்படும்.
# நவரசம் மகளிர் கலை அறிவியல் கல்லூரி

**நவரசம் மகளிர் கலை அறிவியல் கல்லூரி** தமிழ்நாடு, ஈரோடு மாவட்டம், அரச்சலூரில், செயல்பட்டு வருகிறது. இக்கல்லூரி பாரதியார் பல்கலைக்கழகத்தின் இணைவு பெற்ற தன்நிதிக் கல்லூரி.  
இக்கல்லூரி 1994ஆம் ஆண்டு தொடங்கப்பட்டது. இது நாகமலைக்கு அருகில் 16 ஏக்கர் பரப்பளவில் செயல்பட்டு வருகிறது. இது, மொத்தம் 115 பேராசிரியர்களுடனும், 2,500 மாணவர்களுடனும் செயல்பட்டு வருகிறது.
# நவரசம் மகளிர் கலை அறிவியல் கல்லூரி

## பாடப்பிரிவுகள்

இக்கல்லூரியில் பத்து இளங்கலை பாடப்பிரிவுகளும் 5 முதுகலை பாடப்பிரிவுகளும் 5 ஆய்வியல் நிறைஞர் பாடப்பிரிவுகளும் உள்ளன.
# முள் முட்டைக்கோசு

**முள் முட்டைக்கோசு ** *(globe artichoke)* (* சைனாரா கார்டங்குலசு* வகை. *சுகோலிமசு*), அல்லது **பிரெஞ்சு முள் முட்டைக்கோசு** அல்லது **பச்சை முள் முட்டைக்கோசு** (ஐக்கிய அமெரிக்காவில்) என்பது உணவுக்காகப் பயிரிடப்படும் திசில் இனத்தின் பயிரிடும்வகைகளில் ஒன்றாகும்.  
இத்தாவத்தின் பூக்கும் முன்பான மொட்டுகள் உண்ணத்தக்கனவாக அமைகின்றன. முள் முட்டைக்கோசுவின் பூமொட்டுகள் பல சிறு பூமொட்டுகளின் மஞ்சரியாக, உண்தகு பூவடி சிற்றிலைகளோடு, அமையும் . இந்த மோட்டுகள் பூத்துவிட்டால், உண்ணவியலாத முருடான வடிவில் இருக்கும். இந்த தாவர இனத்தின் மற்றொரு பயிரிடும்வகை கார்தூன் ஆகும். இது நடுக்கடல்தரை நாட்டினைத் தாயகமாகக் கொண்ட ஒர் ஆண்டுத் தாவரமாகும். இந்த இரு பயிரிடும்வகைகளும் பல் காட்டுவகை வடிவங்களையும் பல பயிரிடும்வகைகளையும் கொண்டுள்ளன.
# முள் முட்டைக்கோசு

## விவரிப்பு

முள் முட்டைக்கோசு 1.4 மீ முதல் 2 மீ உயரம் வரை வளர்கிறது. இதன் இலைகள் வளைந்த ஆழ்மடல்களாக வெண்பசுமைநிறத்தில் 50 செமீ முதல் 82 செமீ நீளத்துடன் அமைகின்றன. பூக்கள் உண்தகும் மொட்டில் இருந்து 8செமீ முதல் 15 செமீ விட்டமுள்ள பெரிய மஞ்சரியாக பல முக்கோண செதிள்களுடன் வளர்கின்றன; சிறு பூவிதழ்கள் ஊதாவண்ணத்தில் உள்ளன. மொட்டுகளின் உண்ணும் பகுதி முதன்மையாக புத்திளம் பூவடிச் சிற்றிலைகளும் முதிரா பூவிதழ்களின் திரள் அமைந்த அடிப்பகுதியும் அமைகின்றன. மொட்டின் நடுப்பகுதி தாடி எனப்படுகிறது. இவை உண்ணத்தகாத பெரிய பூவிதழ்களாகும்.
# முள் முட்டைக்கோசு

## விவரிப்பு

### வேதியியல் உட்கூறுகள்

முள் முட்டைக்கோசு அப்பிஜெனின், இலூட்டியோலின் ஆகிய உயிரூக்கி வேதிப்பொருள்களைக் கொண்டுள்ளது.  
முள் முட்டைக்கோசு பூந்தலை அல்லது மஞ்சரியில் உள்ள உயரளவு எதிர் உயிரகப் பொருள் வேறு எந்தக் காய்கறிகளிலும் அமைவதில்லை. Cynarine is a chemical constituent in *சைனாரா* தாவரங்களில் சைனாரைன் எனும் வேதிப்பொருள் அமைந்துள்ளது. முள் முட்டைக்கோசில் உள்ள பெரும்பான்மை சைனாரைன் இலைத்தழையில் உள்ளது.எனினும் உலர் இலை, தண்டிலும் சைனாரைன் ஓரளவு உள்ளது.
# முள் முட்டைக்கோசு

## வேளாண்விளைச்சல்

இன்று, முள் முட்டைக்கோசு நடுத்தரைக்கடல் படுகைகளில் செறிவாகப் பயிரிடப்படுகிறது. முதன்மை ஐரோப்பிய விளைப்பாள்ர்களாக, இத்தாலி,பிரான்சு, எசுபானியா ஆகிய நாடுகளும் முதன்மை அமெரிக்க விளைவிப்பாளர்களாக அர்ஜென்டீனா, பெரு, ஐக்கிய அமெரிக்கா, கலிபோர்னியா ஆகிய நாடுகளும் அமைகின்றன.ஐக்கிய அமெரிக்கா<nowiki/>வின் மொத்த விளைச்சலும் கலிபோர்னியா<nowiki/>வில் அமைகிறது. இந்த விளைச்சலில் 80% கலிபோர்னியாவில் உள்ள மான்டெரே ஊரகப் பகுதியில் விளைகிறது; கலிபோர்னியாவின் காசுட்ரோவில்லி தன்னைகௌலகின் முள் முட்டைக்கோசு மையமாக அறிவித்துக் கொள்கிறது. இது ஒவ்வோராண்டும் முள் முட்டைக்கோசு விழா நடத்துகிறது. அண்மையில் முள் முட்டைக்கோசு தென் ஆப்பிரிக்காவிலும் வால் ஆற்றங்கரையில் அமைந்த பாரிசு எனும் சிறு நகரியத்தில் பயிரிடப்படுகிறது.  
**முதல் 12 முள் மூட்டைக்கோசு விளைவிப்பாளர்கள், 2017**  
| World | 1,505,331 | A |
| --- | --- | --- |
| align= | 387,803 |  |
| align= | 223,150 |  |
| align= | 185,695 | Im |
| align= | 145,068 |  |
| align= | 108,683 | Im |
| align= | 108,560 |  |
| align= | 87,968 | Im |
| align= | 45,457 |  |
| align= | 42,456 |  |
| align= | 41,940 | Im |
| align= | 38,431 |  |
| align= | 32,000 |  |
| M = Data not available  
*Source: UN Food and Agriculture Organization (FAO)* | } |  |
# முள் முட்டைக்கோசு

## பயிரிடும்வகைகள்

### ஒட்டுமுறையில் பரவும் பயிரிடும்வகைகள்

- பச்சை, பெரிய அளவு: 'Vert de Laon' (பிரான்சு), 'Camus de Bretagne', 'Castel' ( பிரான்சு), 'Green Globe' ( ஐக்கிய அமெரிக்கா, தென் ஆப்பிரிக்கா)
- பச்சை, நடுத்தர அளவு: 'Verde Palermo' ( சிசிலி, இத்தாலி), 'Blanca de Tudela' (எசுபானியா), ' அர்ஜென்டீனா', 'Española' ( சிலி), 'Blanc d'Oran' ( அல்ஜீரியா), 'Sakiz', 'Bayrampasha' (துருக்கி)
- ஊதா, பெரிய அளவு: 'Romanesco', 'C3' (இத்தாலி)
- ஊதா நடுத்தர அளவு: 'Violet de Provence' (பிரான்சு), 'Brindisino', 'Catanese', 'Niscemese' சிசிலி), 'Violet d'Algerie' ( அல்ஜீரியா), 'Baladi' (எகுபதி), 'Ñato' (அர்ஜென்டீனா), 'Violetta di Chioggia' ( இத்தாலி)
- முள்வகை: 'Spinoso Sardo e Ingauno' (சார்தினியா, இத்தாலி), 'கிரியோல்லா' (பெரு).
- வெள்ளைவகை, உலகின் சில பகுதிகளில்.
# முள் முட்டைக்கோசு

## பயிரிடும்வகைகள்

### விதைவழிப் பரவும் பயிரிடும்வகைகள்

- தொழிலகத்துக்கு: 'மாத்ரிகால்', 'Lorca', 'A-106', 'Imperial Star'
- கீரை: 'சிம்பொனி', 'Harmony'
- ஊதா: 'கன்செர்ட்டோ', 'Opal', 'Tempo'
# முள் முட்டைக்கோசு

## பயன்பாடுகள்

### உணவாக

பெரிய முள் முட்டைக்கோசு தண்டு ஒட்டிய பத்து மிமீ அளவுக்கு மேற்பகுதியை வெட்டி விட்டு, எஞ்சிய பகுதியே சமைக்க பயன்படுத்தப்படுகிறது. உண்ண இடையூறு தரும் முட்களை நீக்க செதிளின் காற்பகுதி வரை வெட்டப்படுகிறது. முள் முட்டைக்கோசு நீரில் கொதிக்கவைத்தோ நீராவியில் வேகவைத்தோ சமைக்கப்படுகிறது. சமைத்த பதப்படுத்தாத முள் முட்டைக்கோசு மென்மணம் வாய்ந்தது.  
முள் முட்டைக்கோசுவைக் கொதிக்க வைக்கும்போது உப்பு சேர்க்கலாம். மேற்பகுதி வெட்டிய முள் முட்டைக்கோசு நொதிப்பாலும் பச்ச்சையம் உயிரகவேற்றம் அடைவதாலும் பழுப்புநிறம் அடைகிறது. இந்நிற மாற்றத்தை ஓரளவு தணிக்க முள் முட்டைக்கோசை வினிகர் கலந்த அல்லது எலுமிச்சம் பழச் சாறிட்டோ தண்ணீரில் வைக்கலாம்.
# டெட்ராமீன்தாமிர(II) சல்பேட்டு

: 4NH<sub>3</sub> + CuSO<sub>4</sub> + H<sub>2</sub>O → [Cu(NH<sub>3</sub>)<sub>4</sub> (H<sub>2</sub>O)<sub></sub>] SO<sub>4</sub>
# டெட்ராமீன்தாமிர(II) சல்பேட்டு

## வேதியியல் வினை மற்றும் கரைதிறன்

ஆழ்ந்த நீல நிற படிகத் திண்மமானது காற்றில் இருக்க விடும்போது நீராற்பகுப்படைந்து அம்மோனியாவை வெளியிடுகிறது. இது தண்ணீரில் நன்கு கரையக்கூடியது. டெட்ராமீன்தாமிர(II) சல்பேட்டு கரைசலின் அடர் நீல-கருநீல கலவை நிறம் [Cu(NH<sub>3</sub>)<sub>4</sub>]<sup>2+</sup> அயனியின் காரணமாக ஏற்படுகிறது. பெரும்பாலும், அடர் நீல-கருநீல நிறம் ஒரு கரைசலில் Cu<sup>2+</sup> அயனி இருப்பதை சரிபார்க்க நேர்மறையான சோதனையாகப் பயன்படுத்தப்படுகிறது.
# டெட்ராமீன்தாமிர(II) சல்பேட்டு

## கட்டமைப்பு மற்றும் பண்புகள்

டெட்ராமீன்தாமிர (II) சல்பேட்டின் திட நிலை உப்பு [Cu(NH<sub>3</sub>)<sub>4.</sub>H<sub>2</sub>O] <sup>2+</sup> ஐ கொண்டுள்ளது. இது ஒரு சதுர பிரமிடு மூலக்கூறு வடிவவியலைக் கொண்டுள்ளது. படிகத்தில் உள்ள அணுக்களுக்கு இடையிலான பிணைப்பு நீளம் எக்சு கதிர் படிகவியல் ஆய்வைப் பயன்படுத்தி அளவிடப்படுகிறது; Cu-N மற்றும் Cu-O தூரங்களானவை முறையே சுமார் 210 மற்றும் 233 பிகோமீட்டர் ஆகும். Cu (NH<sub>3</sub>) அம்மோனியா மற்றும் தாமிர சல்பேட்டு கரைசலின் சரியான செறிவுகளை நிற அளவியல் மூலம் தீர்மானிக்க முடியும். சரியான செறிவுகளின் கலவையானது நிறமானியில் மிக உயர்ந்த உட்கவர்தல் அளவுகளைத் தரும். இதன் விளைவாக அணைவுச் சேர்மத்தின் சரியான வாய்ப்பாட்டை சரிபார்க்க முடியும்.
# டெட்ராமீன்தாமிர(II) சல்பேட்டு

## அரிமானம்

டெட்ராமீன் அணைவுச் சேர்மத்தின் சிறப்பியல்பான ஆழ்ந்த நீல நிறமானது பித்தளை மற்றும் தாமிர உலோகக் கலவைகளில் காணப்படுகிறது. அங்கு அம்மோனியாவிலிருந்து தாக்குதல் ஏற்பட்டுள்ளது. விலங்குகளின் கழிவுகளுக்கு அருகே சேமித்து வைக்கப்பட்டிருந்த வெடிமருந்து பொதியுறை வழக்குகளில் இந்த சிக்கல் முதலில் கண்டறியப்பட்டது, இது அம்மோனியாவின் சுவடு அளவை உருவாக்கியது. இந்த வகை அரிப்பை சீசன் கிராக்கிங் என்று அழைக்கப்படுகிறது.
# டெட்ராமீன்தாமிர(II) சல்பேட்டு

## பயன்கள்

ஏற்கனவே குறிப்பிட்டுள்ளபடி, நெருங்கிய தொடர்புடைய ஷ்வெய்சரின் வினைக்காரணியானது குப்ராமோனியம் ரேயான் உற்பத்திக்கு பயன்படுத்தப்படுகிறது.  
பெரும்பாலான பூச்சிக்கொல்லிகளில் அம்மோனியம் சல்பேட்டு உள்ளது. அம்மோனியம் சல்பேட்டானது, நீரில் கரையக்கூடிய பூச்சிக்கொல்லிகள், களைக்கொல்லிகள் மற்றும் பூஞ்சைக் கொல்லிகளுக்கு துணை வேளாண் தெளிப்பாக பயன்படுத்தப்படுகிறது. அங்கு, கிணற்று நீர் மற்றும் தாவர செல்கள் இரண்டிலும் இருக்கும் இரும்பு மற்றும் கால்சியம் நேரயனிகளைப் பிணைக்க இது செயல்படுகிறது. இது 2, 4-டி (அமீன்), கிளைபோசேட் மற்றும் குளுபோசினேட் களைக்கொல்லிகளுக்கான துணைப் பொருளாக பயனுள்ளதாக இருக்கும். நல்ல பிரகாசமான, அடர் நீல-கருநீல நிறம் மற்றும் நல்ல கரைதிறன் ஆகியவை டெட்ராமீன்தாமிர(II) சல்பேட்டை துணிகளை சாயமிட ஒரு சிறந்த வேதிப்பொருளாக்குகின்றன. தாமிரத்திற்கான சமீபத்திய ஆராய்ச்சி மற்றும் வளர்ச்சியில் சில டெட்ராமீன்தாமிர(II) சல்பேட்டு பற்றிய பல்வேறு ஆய்வுகளும் அடங்கும். அத்தகைய ஒரு ஆராய்ச்சி டெட்ராமீன்தாமிர(II) சல்பேட்டைப் பயன்படுத்தும் "சோடியம் ஐப்போபாசுபைட்டை ஒடுக்கியாகப் பயன்படுத்தி அதிகத் தூய்மையுடைய தாமிர நானோ தூளை தயாரிப்பதற்கான வேதியியல் குறைப்பு முறை" ஆகும்.
# முட் சூரியகாந்தி

** முட் சூரியகாந்தி** *(Jerusalem artichoke)* (*Helianthus tuberosus*), அல்லது **சூரியக்கிழங்கு** அல்லது **sunchoke**, அல்லது **தரை ஆப்பிள்** என்பது சூரியகாந்தி இனங்களில் ஒன்றாகும். இது வட அமெரிக்காவைத் தாயகமாகக் கொண்டதாகும். இது காட்டுவகையாக வட அமெரிக்காவின் கிழக்கிலும் மேற்கிலும் வளர்கிறது. இது மிதவெப்ப மண்டலங்களில் கிழங்குக்காகப் பயிரிடப்படுகிறது.
# முட் சூரியகாந்தி

## விவரிப்பு

*முட் சூரியகாந்தி* ஒரு செடிவகை ஆண்டுத் தாவரமாகும். இது 1.5 மீ முதல் 3 மீ உயரம் வரை வளர்கிறது. இதன் தண்டின் மேற்பகுதியில் எதிரெதிராக இலைகள் அமைய அடிப்பகுதியில் அவை மாறிமாறி எதிராக அமைகின்றன . இலைகள் முருடான மயிரிழைக் யாப்பைப் பெற்றுள்ளன. தண்டடியில் அமையும் பெரிய இலைகள் அகன்ற முட்டைவடிவத்தில் கூர்முனையுடன் 30செமீ நீளம் வரை அமைகின்றன. தண்டின் மேற்பகுதியில் உள்ளவை சிறியதாகவும் குறுகலாகவும் அமைகின்றன.
# முட் சூரியகாந்தி

## உணவுப் பயன்பாடு

அமெரிக்காவுக்கு ஐரோப்பியர்கள் வருமுன் தாயக அமெரிக்கர்கள் *எச். டியூபெரோசசை* உணவுக்காகப் பயிரிட்டனர். கிழங்குகள் நட்டுப் பல்லாண்டுகள் வரை நிலைத்துநிற்கின்றன. எனவே, இது நடுவண் வட அமெரிக்காவில் இருந்து அதன் கிழக்கு, மேற்கு வட்டாரங்களுக்கும் பரவியது. இதைய றிந்த முன்னோடி ஐரோப்பியக் குடியேறிகள் இதை ஐரோப்பாவுக்கு அனுப்பி அங்கே அறிமுகப்படுத்தினர். அங்கே இது வட்டார மயமாகி, மக்களிடம் பெயர்பெற்ற பயிராகியது. பிறகு இது வட அமெரிக்காவில் மெல்ல மெல்ல வழக்கிறந்தது; எனினும், 1990களிலும் 2000 கலிலும் மீண்டும் வணிகவியல் முயற்சிகளால் புத்துயிர் பெற்று விளங்கலானது.) இனுலின் என்பது மோனோசாக்கிரைடுப் பிரக்டோசுப் பலபடிகளில் ஒன்றாகும். கிழங்கை நெடுங்காலம் தேக்கும்போதும் இனுலின் பிரக்டோசின் பகுதியாக மாறிவிடும். பிரக்ட்டோசு இருப்பதால் கிழங்கு இனிப்பாக இருக்கும். பிரக்டோசொ சுக்ரோசை விட ஒன்றரை ம்டங்கு கூடுதல் இனிப்பானதாகும்.  
இது நீரிழிவு நோய்க்கான நாட்டு மருந்தாகும்.